L-iskejjel se jingħalqu minn nhar it-Tnejn li ġej L-Awtoritajiet għadhom kemm ħabbru li b'effett mill-11 ta' Marzu sal-11 ta' April li ġej se jiżdiedu l-miżuri ta' kontra l-COVID-19. Il-lista taż-żieda fil-miżuri: Jingħalqu l-ħwienet li jipprovdu prodotti u servizzi meqjusa mhux essenzjali. L-ivvjaġġar lejn Għawdex se jkun limitat għal dak essenzjali u għal min għandu propjetà f'Għawdex. L-ammont ta' persuni flimkien fil-pubbliku issa jinżel minn 6 persuni għal 4. L-isport kollu se jkun sospiż. Se jingħalqu il-gyms, il-pools, teatri, ċinema u mużewijiet. Se jieqfu t-tigijiet u l-attivitajiet reliġjużi. (Funerali u ċelebrazzjoni ta' żwieġ fil-Knisja jistgħu isiru) Intant, waqt konferenza tal-aħbarijiet f'Kastilja, tħabbar li l-iskejjel se jingħalqu minn nhar it-Tnejn li ġej bi pjan li kollox ikompli fuq pjattaformi online. Meta kien qed jitkellem f'din il-konferenza tal-aħbarijiet, il-Ministru għas-Saħħa Chris Fearne ħabbar li minbarra l-5 ITUs li pajjiżna għandu okkupati bħalissa, hemm ITU ieħor stand-by biex b'hekk issa wasslet il-konferma li pajjiżna għandu total ta' sitt swali ta' kura intensiva.